pythainlp/thai_wikipedia_clean_20230101 huggingface dataset:
เมื่อรวบรวมค่าประสบการณ์เพียงพอจากการต่อสู้ ตัวละครแต่ละตัวจะสามารถเพิ่มเลเวลเพื่อรับสถิติตัวละครที่ได้รับการปรับปรุง เช่น ความแข็งแกร่ง และการหลบหลีก ส่วนตัวเลือกต่าง ๆ เช่น การเปลี่ยนอุปกรณ์, การร่ายคาถา หรือการตรวจสอบสถานะทำได้โดยการวนผ่านคำสั่งวงแหวน—ซึ่งเป็นเมนูวงกลมที่วางอยู่เหนือสมาชิกในคณะที่เราควบคุม เกมจะหยุดชั่วคราวทุกครั้งที่เปิดใช้งานเมนูคำสั่งวงแหวน และภายในวงแหวน ผู้เล่นมีเก้าช่องสำหรับเก็บไอเทม โดยสามารถวางรายการเพิ่มเติมลงในที่เก็บไอเทมได้ ซึ่งไม่สามารถเข้าถึงได้ในการต่อสู้
ระดับความก้าวหน้าของตัวละครได้รับการประสานงานโดยผู้เล่น โดยจะมีตัวเลือกว่าจะเพิ่มสถิติใดตามคะแนนในทุกเลเวลที่ขึ้น ระบบ "คลาส" ก็มีอยู่เช่นกัน เมื่อตัวละครถึงเลเวล 18 แล้ว ผู้เล่นสามารถไปมาหาสู้ศิลามานาที่มีอยู่ทั่วทั้งเกม และเลือกอัปเกรดเป็นหนึ่งในสองคลาสสำหรับตัวละครแต่ละตัว—ไม่ว่าจะเป็นคลาสที่อยู่ในตำแหน่ง "แสงสว่าง" หรือคลาสที่ตรงกับ "ความมืด"—ซึ่งให้ชุดทักษะที่แตกต่าง และการปรับปรุงสถิติตัวละครที่แตกต่างกัน การเปลี่ยนคลาสที่สองสามารถทำได้ที่ระดับ 38 โดยแยกอีกครั้งระหว่างตัวเลือกแสงสว่างและความมืด หากผู้เล่นได้รับไอเทมหายากที่จำเป็นสำหรับคลาสเป้าหมาย ทั้งนี้ การเปลี่ยนแปลงคลาสไม่มีผลกับเนื้อเรื่องของเกม หากแต่เพียงรูปแบบการเล่นเท่านั้น
"เซเก็นเด็นเซ็ทสึ 3" ยังใช้ฟังก์ชันปฏิทินในรูปแบบการเล่น ซึ่งวัฏจักรหนึ่งสัปดาห์เร็วกว่ารอบจริงมาก โดยหนึ่งวันผ่านไปในเวลาไม่กี่นาที แต่ละวันของสัปดาห์จะแสดงด้วยวิญญาณธาตุที่แตกต่างกัน ในวันของวิญญาณนั้น เวทมนตร์ของธาตุนั้นจะแข็งแกร่งขึ้นเล็กน้อย วันในเกมยังแบ่งออกเป็นกลางวันและกลางคืน เหตุการณ์บางอย่างเกิดขึ้นในช่วงเวลาหนึ่งของวันเท่านั้น เช่น ตลาดมืดที่จำหน่ายเฉพาะในตอนกลางคืนซึ่งขายของหายากโดยเฉพาะ ศัตรูที่พบในสนามรบจะเปลี่ยนไปในบางช่วงเวลา และบางคนอาจกำลังหลับอยู่หากตัวละครเข้าใกล้พวกเขาในเวลากลางคืน นอกจากนี้ ตัวละครอย่างเควินจะแปลงร่างเป็นมนุษย์หมาป่าเมื่อเขาต่อสู้ในตอนกลางคืน ซึ่งเพิ่มพลังโจมตีของเขาอย่างมาก ส่วนการใช้บริการของโรงแรมทำให้ผู้เล่น "ข้าม" นาฬิกาของเกมไปเป็นเย็นวันนั้นหรือเช้าวันรุ่งขึ้นได้
พื้นฉาก.
เรื่องราวเกิดขึ้นในโลกสมมติที่มานาเป็นตัวแทนของแหล่งพลังงานที่ไม่มีตัวตน แต่มีขอบเขตจำกัด ในอดีต เทพธิดามานาได้สร้างโลกของเกมด้วยการหลอมดาบมานาอันทรงพลังและเอาชนะเป็นอสูรแห่งการทำลายล้างทั้งแปดตัว ซึ่งคือเหล่าเบเนโวดอน—หรือ "เทพเดรัจฉาน" จากการแปลในเวอร์ชันก่อนหน้า—โดยผนึกพวกมันไว้ในศิลามานาแปดก้อน ก่อนที่จะเปลี่ยนตัวเองเป็นต้นไม้มานาและหลับไป เกมดังกล่าวมีขึ้นในช่วงเวลาที่มานาเริ่มจางหายไปและความสงบสุขได้สิ้นสุดลง เนื่องจากมีหลายคนวางแผนจะปลดปล่อยเหล่าเบเนโวดอนออกจากศิลาเพื่อให้ได้มาซึ่งพลังสูงสุด เกมนี้ไม่ใช่ภาคต่อของเหตุการณ์ใน"เซเก็นเด็นเซ็ทสึ 2" โดยตรง ตามที่โคอิชิ อิชิอิ ผู้สร้างซีรีส์เผยใน ค.ศ. 2006 ที่เกม"เซเก็นเด็นเซ็ทสึ"ไม่ได้เกิดขึ้นในโลกเดียวกันทุกประการ และตัวละครหรือองค์ประกอบที่ปรากฏในเกมต่าง ๆ ถือเป็นเวอร์ชันทางเลือกของกันและกันได้ดีที่สุด แต่ความเชื่อมโยงระหว่างแต่ละเกมนั้นเป็นนามธรรมมากกว่าที่อิงตามเรื่องราว แม้จะมีคำกล่าวนี้ แต่เกม"" ใน ค.ศ. 2007 เป็นเกมพรีเควลโดยตรงของ"เซเก็นเด็นเซ็ทสึ 3" ซึ่งเกิดขึ้น 19 ปีก่อนเรื่องราวของภาคหลัง
เหล่าตัวละคร (และเรื่องราวของแต่ละคน) ถูกจัดกลุ่มเป็นสามโครงเรื่องย่อยหลัก แองเจลาและดูแรนต่อสู้จักรพรรดิมังกร, ฮอว์กอายและรีสซ์ต่อสู้เจ้าแห่งศาสตร์มืด, เควินและชาร์ลอตต์ต่อสู้จอมเวทสวมหน้ากาก โครงเรื่องหลักถูกกำหนดโดยตัวละครตัวแรกที่เลือก แม้ว่าจะมีการโต้ตอบและบทสนทนาของตัวละครมากขึ้นอย่างมีนัยสำคัญหากสมาชิกคนอื่นของทั้งคู่อยู่ในคณะด้วย
Trials of Mana
ไทรเอิลส์ออฟมานา
วลาดิมีร์ สตอยกอวิช
วลาดิมีร์ สตอยกอวิช (; เกิดวันที่ 28 กรกฎาคม ค.ศ. 1983) เป็นนักฟุตบอลชาวเซอร์เบียที่เล่นในตำแหน่งผู้รักษาประตูให้กับพาร์ทีซานและทีมชาติเซอร์เบีย เขาเคยเล่นให้กับทั้งสองสโมสรยักษ์ใหญ่แห่งเซอร์เบียนซูเปอร์ลีกา ได้แก่ เรดสตาร์ เบลเกรด และพาร์ทีซาน นอกจากนี้ ยังเคยเล่นให้กับสปอร์ติงในปรีไมราลีกา
สตอยกอวิชเป็นหนึ่งในผู้รักษาประตูที่ทำประตูได้ โดยในวันที่ 11 สิงหาคม ค.ศ. 2012 เขาทำประตูจากจุดโทษในนัดแรกของเซอร์เบียนซูเปอร์ลีกาฤดูกาล 2012–13 นัดที่เปิดบ้านเอาชนะ บีเอสเค บาร์ชา 7–0
สตอยกอวิชลงเล่นให้กับทีมชาติเซอร์เบียทั้งสิ้น 84 นัด และเป็นส่วนหนึ่งของทีมชาติในการแข่งขันฟุตบอลโลกสามครั้งและโอลิมปิกฤดูร้อน 2008
เรดสตาร์
เซอร์เบียและมอนเตเนโกร รุ่นอายุไม่เกิน 21 ปี
Vladimir Stojković
ดุชกอ ตอชิช
ดุชกอ ตอชิช (; เกิดวันที่ 19 มกราคม ค.ศ. 1985) เป็นนักฟุตบอลชาวเซอร์เบียที่เล่นในตำแหน่งกองหลังให้กับกวางโจวอาร์แอนด์เอฟในไชนีสซูเปอร์ลีกและทีมชาติเซอร์เบีย
ตอชิชลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับนอร์เวย์ 1–1 เมื่อวันที่ 15 พฤศจิกายน ค.ศ. 2006
ในเดือนมิถุนายน ค.ศ. 2018 ผู้จัดการทีมชาติเซอร์เบียเรียกตอชิชติดทีมชาติในการแข่งขันฟุตบอลโลก 2018 เขาได้ลงเล่นสองนัด ได้แก่ นัดที่พบกับคอสตาริกา และสวิตเซอร์แลนด์
ตอชิชเกิดที่เซรนยานิน และเติบโตที่หมู่บ้านออร์ลอวัตซึ่งเป็นหมู่บ้านขนาดเล็กใกล้กับเมืองที่เขาเกิด เขามีปู่ย่าเป็นคนเดียวกันกับของซอรัน ตอชิช ซึ่งเป็นนักฟุตบอลอาชีพเช่นกัน ดุชกอ ตอชิช สมรสกับนักร้องเพลงป็อปชาวเซอร์เบียซื่อ เยเลนา การ์ลือซา ในเดือนมิถุนายน ค.ศ. 2008 และมีลูกสาวสองคน
Duško Tošić
เยาวลักษณ์ โกมารกุล
รายชื่อบุคคลสำคัญจากมหาวิทยาลัยมหาสารคาม
รายนามบุคคลสำคัญจากมหาวิทยาลัยมหาสารคาม
บาซารับที่ 1 แห่งวอเลเคีย
บาซารับที่ 1  หรือที่รู้จักกันในพระนาม บาซารับผู้ก่อตั้ง (; ประมาณ ค.ศ. 1270 – 1351/1352) ทรงเป็นเจ้า (voivode) และผู้ปกครองอย่างอิสระพระองค์แรกของวอเลเคีย ซึ่งมีพระชนม์ชีพอยู่ในช่วงต้นคริสต์ศตวรรษที่ 14 รายละเอียดเกี่ยวกับการใช้ชีวิตของพระองค์ไม่เป็นที่แน่ชัด แม้ว่าพระนามของพระองค์จะมีที่มาจากภาษาตุรกี แต่หลักฐานชี้ชัดว่าพระองค์ทรงเป็นชาววลาก บาซารับขึ้นมามีอำนาจในวอเลเคียช่วงก่อนปี ค.ศ. 1324 โดยสภาวการณ์การขึ้นครองราชย์ของพระองค์ก็ไม่แน่นอน โดยมี 2 ทฤษฎีคือ พระองค์ขึ้นครองราชย์ต่อจากตอกอเมร์ซึ่งเป็นพระบิดาของพระองค์ หรือต่อจากผู้ก่อตั้งวอเลเคียในตำนานอย่างราดูเนกรู
คดีระหว่างนิการากัวกับสหรัฐ
คดีระหว่างสาธารณรัฐนิการากัวกับสหรัฐอเมริกา (ค.ศ. 1986) เป็นคดีซึ่งศาลยุติธรรมระหว่างประเทศวินิจฉัยว่าสหรัฐละเมิดกฎหมายระหว่างประเทศโดยการสนับสนุนคอนทราสในการกบฏต่อพรรคแซนดินิสตาและการวางทุ่นระเบิดท่าของนิการากัว
ศาลฯ มีคำวินิจฉัยขั้นสุดท้าย 15 คำวินิจฉัยที่มีการลงมติ ในถ้อยแถลง 9 ศาลฯ ระบุว่าแม้สหรัฐสนับสนุนการละเมิดสิทธิมนุษยชนโดยคอนทราสในคู่มือชื่อ ปฏิบัติการจิตวิทยาในการสงครามกองโจร แต่การกระทำดังกล่าวถือไม่ได้ว่าเกิดจากน้ำมือของสหรัฐ
ศาลฯ วินิจฉัยให้นิการากัวชนะคดี และให้สหรัฐจ่ายค่าปฏิกรรมแก่นิการากัว ศาลฯ ระบุในคำตัดสินว่า "ละเมิดข้อผูกมัดภายใต้กฎหมายระหว่างประเทศประเพณีซึ่งห้ามใช้กำลังต่อรัฐอื่น", "ห้ามแทรกแซงกิจการของมัน [รัฐอื่น]", "ไม่ละเมิดอำนาจอธิปไตยของมัน [รัฐอื่น]", "ไม่ขัดขวางการพาณิชย์ทางทะเลอย่างสันติ" และ "ละเมิดข้อผูกมัดของตนภายใต้ข้อ 19 แห่งสนธิสัญญาไมตรี พาณิชย์และการเดินเรือระหว่างภาคีทั้งสองซึ่งลงนามที่กรุงมานากัว เมื่อวันที่ 21 มกราคม ค.ศ. 1956"
สหรัฐปฏิเสธเข้าร่วมกระบวนพิจารณาความหลังศาลฯ ปฏิเสธการให้เหตุผลว่า ศาลฯ ไม่มีอำนาจไต่สวนคดี สหรัฐยังขัดขวางการบังคับคำพิพากษาโดยคณะมนตรีความมั่นคงแห่งสหประชาชาติ ฉะนั้นนิการากัวจึงไม่ได้เงินชดเชยใด ๆ
Nicaragua v. United States
เทศบาลตำบลเจ็ดเสมียน
แหลมอีวัน อาแลกซันเดอร์
แหลมอีวัน อาแลกซันเดอร์  เป็นส่วนของแผ่นดินขนาดเล็กที่ยื่นออกไปในทะเลทางชายฝั่งตอนใต้ของเกาะเนลสันในหมู่เกาะเชตแลนด์ใต้ ทวีปแอนตาร์กติกา ซึ่งเป็นพื้นที่ส่วนตะวันออกของทางเข้าสู่อ่าวบอนอนียา และพื้นที่ส่วนตะวันตกของทางเข้าสู่อ่าวอ่าวตูอีดา
เทศบาลตำบลบ้านเลือก
ตำบลลาดบัวขาว
ตำบลลาดบัวขาว อาจหมายถึง
ทูเวิลด์เทรดเซ็นเตอร์
ฌูวากิง ชีซานู
ฌูวากิง อัลแบร์ตู ชีซานู  เป็นนักการเมืองที่ดำรงตำแหน่งประธานาธิบดีคนที่สองของโมซัมบิกตั้งแต่ปี ค.ศ. 1986 ถึง ค.ศ. 2005
สุรชัย ไกรวาปี
สุรชัย ไกรวาปี หรือชื่อในวงการ ต้อย หมวกแดง เป็นนักร้องลูกทุ่งชาวไทยที่เคยมีชื่อเสียงมาจากเพลง "อย่าขอหมอลำ" เขาเคยเป็นศิลปินสังกัดอาร์สยาม ปัจจุบันเป็นศิลปินอิสระ
สุรชัย เกิดเมื่อวันที่ 9 พฤศจิกายน พ.ศ. 2509 ภูมิลำเนา ที่จังหวัดอุดรธานี บิดารับราชการครู เกษียณแล้ว มารดาเป็นแม่บ้าน และเขายังมีพี่น้องร่วมบิดามารดาอีก 2 คน
ชีวิตส่วนตัวสมรสกับแสงดาว ไกรวาปี มีบุตรสาว 1 คน
วงการเพลง.
เขาเคยเป็นมือคีย์บอร์ดของวงนากา มา 6 ปี มีผลงานร่วมกับวงดนตรี 2 ชุด ก่อนที่เขาจะมาเป็นศิลปินสังกัดอาร์สยาม และเป็นศิลปินเดี่ยว ในปี พ.ศ. 2547 ได้ออกผลงานชุด "หมอร็อค หมอลำ" ซึ่งมีเพลง "อย่าขอหมอลำ" เป็นเพลงแนวหมอลำจังหวะลำเต้ยผสมผสานกับเพลงร็อกและฮิปฮอป ซึ่งเป็นความแปลกใหม่ของวงการเพลงหมอลำ ส่งผลทำให้เพลงนี้สร้างชื่อเสียงแก่ตัวเขาเป็นอย่างมาก
สังกัดค่าย อาร์สยาม.
เพลงประกอบละคร ลูกระนาด (2550).
อัลบั้ม อาร์สยาม 5 ปีทอง พี่น้องร้องเพลงรัก (พ.ศ. 2550).
เป็นอัลบั้มที่ค่ายอาร์สยามครบรอบ 5 ปีและอัลบั้มเป็นเพลงที่รวมนักร้องอาร์สยามร้องคู่กัน มีทั้งหมด 2 ชุด ต้อยอยู่ชุดที่ 1
ต้อย หมวกแดง
ปีใหม่อิสลาม
รายนามประธานาธิบดีเวียดนาม
รายนามบุคคลสำคัญจากมหาวิทยาลัยเชียงใหม่
พระสุนทรราชวงศา (เจ้าสุพรหม)
พระสุนทรราชวงศา หรือ ท้าวสุพรหม พระประเทศราชผู้ครองเมืองยศสุนทรประเทศราช องค์ที่ 5 อันสืบเชื้อสายมาแต่เจ้านอง ปฐมราชวงศ์แสนทิพย์นาบัว ปฐมเจ้าเมืองผู้สร้างเมืองนครเขื่อนขันธ์กาบแก้วบัวบาน (จังหวัดหนองบัวลำภูในปัจจุบัน)
พระสุนทรราชวงศา (สุพรหม) ประสูติเมื่อ พ.ศ. 2376 ปีมะเส็ง เบญจศก เป็นพระโอรสของพระสุนทรราชวงศา (ท้าวเหม็น) พระประเทศราชผู้ครองเมืองยศสุนทรประเทศราช องค์ที่ 4 กับหม่อมคำ เป็นพระนัดดาของพระสุนทรราชวงศาฯ (ท้าวฝ่ายบุต) พระประเทศราชผู้ครองเมืองยศสุนทรประเทศราช องค์ที่ 3 และพระปนัดดาของพระวิไชยราชสุริยวงษขัติยราช พระประเทศราชผู้ครองนครจำปาสัก องค์ที่ 3 มีพระอนุชา 1 องค์ คือ ท้าวโพธิสาร (สมเพ็ชร)
พ.ศ. 2403 ปีวอก โทศก พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้พระศรีวรราช (เหม็น) พระโอรสพระสุนทรราชวงศา (ท้าวฝ่ายบุต) ขึ้นเป็นที่พระสุนทรราชวงศาฯ พระประเทศราชผู้ครองเมืองยโสธร ตั้งให้ท้าวแข้ บุตรอุปราช (แพง) ขึ้นเป็นที่อุปราชเมืองยโสธร ตั้งให้ท้าวอ้น บุตรท้าวจันทร์ศรีสุราช ขึ้นเป็นที่ราชวงศ์เมืองยโสธร ตั้งให้ท้าวพิมพ์ บุตรหลานอุปราช (แพง) ขึ้นเป็นที่ราชบุตรเมืองยโสธร และตั้งให้เจ้าสุพรหม โอรสพระสุนทรราชวงศา (ท้าวเหม็น) ขึ้นเป็นที่พระศรีวรราช ผู้ช่วยราชการเมืองยโสธร
พ.ศ. 2416 ปีระกา เบญจศก พระสุนทรราชวงศา (ท้าวเหม็น) มีใบบอกขอรับพระราชทานสัญญาบัตรพระศรีวรราช (สุพรหม) การนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้พระศรีวรราช (สุพรหม) ขึ้นเป็นที่อุปราชเมืองยโสธร ตั้งให้ท้าวบา ขึ้นเป็นที่ราชวงศ์เมืองยโสธร และตั้งให้ท้าวแก่ ขึ้นเป็นที่พระศรีวรราช ผู้ช่วยราชการเมืองยโสธร
พ.ศ. 2420 พระสุนทรราชวงศา (ท้าวเหม็น) ได้ประชวร และถึงแก่พิราลัย อุปราช (สุพรหม) ราชบุตร (บา) และพระศรีวรราช (แก่) ได้มีใบบอกขอรับพระราชทานหีบศิลาหน้าเพลิงขึ้นมาพระราชทานเพลิงศพพระสุนทรราชวงศาฯ (ท้าวเหม็น) เมื่อเสร็จสิ้นลง แสนท้าวพระยากรมการเมืองจึงพร้อมใจกันเห็นว่า อุปราช (สุพรหม) ราชบุตร (บา) พระศรีวรราช (แก่) ท้าวกันยาบุตรอุปราช (แพง) และท้าวอ้นบุตรราชวงศ์ (สุดตา) เป็นผู้มีความมั่นคงรับราชการสนองพระเดชพระคุณด้วยความซื่อสัตย์สุจริต จึงมีใบบอกขอให้อุปราช (สุพรหม) เป็นพระประเทศราชผู้ครองเมืองต่อไป
พ.ศ. 2421 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้อุปราช (สุพรหม) บุตรพระสุนทรราชวงศาฯ (ท้าวเหม็น) ขึ้นเป็นที่พระสุนทรราชวงศา (ท้าวสุพรหม) พระประเทศราชผู้ครองเมืองยศสุนทร คนที่ 5 ราชบุตร (บา) ขึ้นเป็นที่อุปราช พระศรีวรราช (แก่) ขึ้นเป็นที่ราชวงศ์ ท้าวกันยา บุตรอุปราช (แพง) ขึ้นเป็นที่ราชบุตร และท้าวอ้น บุตรเจ้าราชวงศ์ (สุดตา) ขึ้นเป็นที่พระศรีวรราช ผู้ช่วยราชการ รับราชการปกครองเมืองยโสธรสืบไป
พ.ศ. 2423 หลวงจุมพลภักดี (เสน) กรมการเมืองยโสธร บุตรอุปราช (แพง) และมีศักดิ์เป็นหลานของพระประทุมวรราชสุริยวงศ์ (ท้าวคำผง) ซึ่งเป็นพระประเทศราชผู้ครองเมืององค์ก่อนตั้งให้เป็นนายกองเก็บส่วยผลเร่วที่บ้านเขาดินบึงโดนขึ้นแขวงเมืองยโสธร ต่อมาจะขอทำส่วยผลเร่วแยกจากเมืองยศสุนทรไปขึ้นต่อกรุงเทพฯ โดยตรง แต่ฝ่ายพระสุนทรราชวงศา มิยินยอมให้ทำอย่างนั้น หลวงจุมพลภักดีจึงมีความขุ่นเคืองแอบเอาบัญชีตัวเลขไปสมัครขึ้นกับพระราษฎรบริหาร เจ้าเมืองกมลาไสย ต่อมาพระราษฎรบริหารจึงมีใบบอกกราบบังคมทูลขอตั้งบ้านเขาหินบึงโดนขึ้นเป็นเมือง ขอตั้งหลวงจุมพลภักดีเป็นเจ้าเมือง ทรงพระกรุณาโปรดเกล้าฯ ให้ตั้งบ้านเขาหินบึงโดนขึ้นเป็นเมืองเสลภูมินิคม ให้หลวงจุมพลภักดีเป็นพระนิคมบริรักษ์ เจ้าเมืองเสลภูมินิคม ให้ท้าวสุริยะเป็นอัคฮาด ให้ท้าวผู้ช่วยเป็นอัควงษ์ ท้าวสุทธิสารเป็นอัคบุตร รักษาราชการเมืองเสลภูมินิคมขึ้นกับเมืองกมลาไสย ให้แบ่งเขตท้องที่เมืองยโสธรตั้งแต่ห้วยยังฝ่ายเหนือให้เป็นเขตเมืองเสลภูมินิคม ตั้งแต่ห้วยยังฝ่ายใต้ให้เป็นเขตเมืองยโสธร
พ.ศ. 2426 พระศรีวรราช (อ้น) ถึงแก่กรรม พระสุนทรราชวงศา เห็นว่า ท้าวสุย บุตรราชบุตร (กันยา) เป็นคนมั่นคงซื่อสัตย์สุจริต จึงมีใบบอกขอรับพระราชทาน พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้ท้าวสุย ขึ้นเป็นที่พระศรีวรราช ผู้ช่วยราชการเมืองยโสธร
พ.ศ. 2429 ปีจอ อัฏฐศก พระสุนทรราชวงศา เห็นว่า ราชวงศ์ (แก่) เป็นผู้ใหญ่ และควรได้รับสัญญาบัตร ทั้งมีความชอบกับได้ให้ท้าวฮู้ ผู้บุตรอุปราช (แข้) ไปส่งข้าวน้ำลำเลียงกองทัพสยามปราบศึกฮ่อ ครั้งที่พระยาราชวรานุกุล (เวก) การนี้พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้ราชวงศ์ (แก่) ขึ้นเป็นที่อุปราชเมืองยโสธร และท้าวสุริยะ (ฮู้) ขึ้นเป็นที่ราชวงศ์เมืองยโสธร
พระกรณียกิจ และเหตุการณ์สำคัญ.
พ.ศ. 2426 พวกฮ่อได้ยกกองกำลังมาตั้งอยู่ที่ทุ่งเชียงคำ (ปัจจุบันอยู่ในแขวงเชียงขวาง ประเทศลาว) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้พระยาราชวรานุกูล (เวก) เป็นแม่ทัพใหญ่ นำกองทัพสยามขึ้นมาตีพวกฮ่อ จากนั้นพระยาราชวรานุกูล จึงตั้งให้หลวงอภัยพิพิธเป็นข้าหลวงมาเกณฑ์เอาช้าง ม้า โคต่างจากเมืองยโสธร ไปเป็นพาหนะบรรทุกลำเลียงข้าว น้ำ เสบียงไปเลี้ยงกองทัพสยาม และพระสุนทรราชวงศา จึงตั้งให้ท้าวสุริยะ (ฮู้) เป็นนายคุมเอาช้าง ม้า โคต่างไปร่วมกองทัพสยาม แต่ก็หาทันเสร็จไม่ พระยาราชวรานุกูลได้ถอยกองทัพกลับคืนมาตั้งอยู่ที่เมืองหนองคาย
ครั้นต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าน้องยาเธอ กรมหลวงประจักษ์ศิลปาคม เป็นแม่ทัพใหญ่คุมกองทัพสยามที่ตั้งอยู่เมืองหนองคาย และพระสุนทรราชวงศาจึงตั้งให้ท้าวโพธิสาร (สมเพ็ชร) ผู้น้อง เป็นนายคุมเอาช้าง ม้า และโคต่างไปร่วมกองทัพสยามอีกครั้ง และสามารถปราบพวกฮ่อได้สำเร็จ
พ.ศ. 2426 พระสุนทรราชวงศา พร้อมด้วยอุปราช (เงาะ) ได้สร้างวัดขึ้นตรงป่ามะม่วงนอกเมือง และให้ไพร่พลชาวเมืองไปเลือกหาหินจากห้วยทวนข้างบ้านสิงห์โคกมาแกะสลักเป็นรอยพระพุทธบาท และนำประดิษฐานไว้บนแท่น ชาวเมืองเรียกว่า “หอพระบาท” ประทานนามวัดว่า “วัดป่ามะม่วง” (ต่อมาคือ วัดอัมพวัน)
พิราลัย.
พระสุนทรราชวงศา ได้มีอาการป่วยด้วยโรคอุจระธาตุ อุปราชราชวงศ์ท้าวเพียกรมการเมืองบุตรหลานได้หาหมอเชลยศักดิ์มาประกอบยารักษาโรค แต่พระสุนทรราชวงศาหาคลายหายไม่ จนถึงวันพุธ ที่ 11 เดือนพฤศจิกายน พ.ศ. 2434 (ตรงกับวันขึ้น 11 ค่ำ เดือนสิบสอง ปีเถาะ ตรีศก) พระสุนทรราชวงศาได้ถึงแก่พิราลัย สิริอายุศม์ได้ 58 ปี ครองเมืองยโสธร 14 ปี อุปราชราชวงศ์ท้าวเพียกรมการเมืองบุตรหลานจึงได้ทำหีบใส่ศพตั้งไว้ตามสมควรแก่เกียรติยศ และได้นิมนต์พระภิกษุสงฆ์สวดอภิธรรมทำบุญตามสมควร
พ.ศ. 2435 อุปราช (แก) ราชบุตร (หนู) พระศรีวรราช พร้อมด้วยท้าวเพี้ยกรมการเมืองมีใบบอกขอรับพระราชทานหีบศิลาหน้าเพลิงขึ้นมาพระราชทานเพลิงศพพระสุนทรราชวงศา (ท้าวสุพรหม) แต่หาทันได้เผาไม่
พ.ศ. 2436 พระเจ้าบรมวงศ์เธอ กรมหลวงพิชิตปรีชากร ข้าหลวงต่างพระองค์ผู้สำเร็จราชการมณฑลลาวกาว ทรงโปรดเกล้าฯ ให้หลวงพิทักษ์สุเทพ (ข้าหลวง) ท้าวไชยกุมาร (กุคำ) เมืองอุบลราชธานี ขึ้นมาจัดราชการเมืองยโสธร แล้วจึงพร้อมใจกันกับอุปราชราชวงศ์ท้าวเพียกรมการเมืองบุตรหลาน จัดงานพระราชทานเพลิงศพพระสุนทรราชวงศา (ท้าวสุพรหม) เมื่องานพระราชทานเพลิงศพฯ เสร็จลง เมืองยโสธรก็ว่างเว้นจากผู้ครองเมือง เหลือแต่อุปราช (แก) ราชบุตร (หนู) รับราชการกับหลวงพิทักษ์สุเทพ
ในปีนี้เองเกิดกรณีพิพาทระหว่างไทยกับฝรั่งเศส ฝรั่งเศสได้ยกกำลังจากเมืองญวนมาตีเมืองสมโบกของไทย ฝ่ายเมืองยโสธรได้ถูกเกณฑ์กำลังทหารไปสมทบกองทัพจากกรุงเทพฯ ทั้งสามกองทัพ กองทัพละ 1,000 คน จำนวน 1,000 นาย โดยมีหลวงพิทักษ์สุเทพเป็นนายคุมทัพไป
เทศบาลตำบลบางประมุง
โยอาควิม ชิสซาโน
พงษ์พันธุ์ วงษ์สุวรรณ
พงษ์พันธุ์ วงษ์สุวรรณ (; 10 มกราคม พ.ศ. 2494 – 4 กุมภาพันธ์ พ.ศ. 2555) ชื่อเล่น ก๊อก เป็นที่รู้จักในชื่อ โค้ชก๊อก อดีตหัวหน้าผู้ฝึกสอนของ สโมสรฟุตบอลทีโอที เขาพาทีมคว้าแชมป์ ไทยลีกดิวิชั่น 1 ในปี พ.ศ. 2546 และแชมป์ โปรวินเชียลลีก ในปี พ.ศ. 2549 ในฤดูกาล 2553 เขาเป็นผู้อำนวยการฝ่ายเทคนิคของ สโมสรฟุตบอลอาร์มี่ ยูไนเต็ด เขาเป็นน้องชายของ บิ๊กป้อม พลเอก ประวิตร วงษ์สุวรรณ หัวหน้า พรรคพลังประชารัฐ รองนายกรัฐมนตรี อดีต รัฐมนตรีว่าการกระทรวงกลาโหม และอดีต ผู้บัญชาการทหารบก และอดีต ผู้บัญชาการตำรวจแห่งชาติ พลตำรวจเอก พัชรวาท วงษ์สุวรรณ
เขาเสียชีวิตเมื่อเดือนกุมภาพันธ์ พ.ศ. 2555
ชิเงรุ โยชิดะ
ชิเงรุ โยชิดะ  เป็นนักการทูตและนักการเมืองชาวญี่ปุ่นผู้ทำหน้าที่เป็นนายกรัฐมนตรีญี่ปุ่นตั้งแต่ปี ค.ศ. 1946 ถึง ค.ศ. 1947 และ ค.ศ. 1948 ถึง ค.ศ. 1954 พระอัยกาฝ่ายพระชนนีใน เจ้าหญิงโนบูโกะ พระชายาในเจ้าชายโทโมฮิโตะ
แอแลนาแห่งบัลแกเรีย
จักรพรรดินีแอแลนาแห่งบัลแกเรีย (, ; ประมาณ ค.ศ. 1315 – 1374) ทรงเป็นเจ้าหญิงจากจักรวรรดิบัลแกเรียที่ 2 พระราชธิดาในสรัตซีมีร์ผู้ใช้อำนาจเด็ดขาดแห่งเกรินและเจ้าหญิงแกรัตซา แปตริตซา พระกนิษฐาในพระเจ้าซาร์อีวัน อาแลกซันเดอร์แห่งบัลแกเรีย โดยพระองค์อภิเษกสมรสกับพระมหากษัตริย์และในเวลาต่อมาพระจักรพรรดิแห่งเซอร์เบียสแตฟัน ดูชัน (ครองราชย์ ค.ศ. 1331 – 1355)
เฮเลนาแห่งบัลแกเรีย
แตออดอซีย์แห่งเตอร์นอวอ
นักบุญแตออดอซีย์แห่งเตอร์นอวอ (, "Teodosiy Tarnovski") (เสียชีวิต 1363) เป็นนักบวชระดับสูงชาวบัลแกเรียในช่วงคริสต์ศตวรรษที่ 14 และมีส่วนสำคัญในการก่อตั้งและเผยแพร่แนวคิดเฮซิแคซึมในจักรวรรดิบัลแกเรียที่ 2 นักบุญแตออดอซีย์เป็นลูกศิษย์ของเกรกอรีแห่งไซนาย นักบุญแตออดอซีย์มีส่วนในการก่อตั้งอารามกีลีฟาแรวอและโรงเรียน ซึ่งตั้งอยู่ใกล้กับเมืองหลวงของบัลแกเรียในขณะนั้นอย่างแวลีโกเตอร์โนโว นอกจากนี้นักบุญแตออดอซีย์ยังมีส่วนสำคัญในการวิพากษ์วิจารณ์และตำหนิลัทธินอกรีตต่างๆ ในรัชสมัยของพระเจ้าซาร์อีวัน อาแลกซันเดอร์แห่งบัลแกเรีย
ภาวะการหายใจวาย
ยานรบสะเทินน้ำสะเทินบกแบบ 05
ยานรบสะเทินน้ำสะเทินบกแบบ 05  เป็นตระกูลยานรบหุ้มเกราะสายพานสะเทินน้ำสะเทินบกซึ่งได้รับการพัฒนาโดยนอริงโก สำหรับเหล่านาวิกโยธินกองทัพเรือ กองทัพปลดปล่อยประชาชน ซึ่งประกอบด้วยสองรุ่นรบหลัก ได้แก่ แซดบีดี-05 (ZBD-05) ทีเป็นรถรบทหารราบ และแซดทีดี-05 (ZTD-05) ที่เป็นยานเกราะจู่โจม รวมถึงสองรุ่นที่สนับสนุนบนพื้นฐานของแซดบีดี-05 ยานรบสะเทินน้ำสะเทินบกแบบ 05 สามารถปล่อยตัวได้ในทะเลจากเรือยกพลขึ้นบกจู่โจมเหนือเส้นขอบฟ้า และมีคุณสมบัติเรือเร็วขนาดเล็กที่วิ่งตามผิวน้ำ ซึ่งเป็นแนวคิดการออกแบบที่ได้รับการเปรียบเทียบกับโครงการยานรบนอกประเทศ (EFV) ของสหรัฐที่ถูกยกเลิก
ยานรบสะเทินน้ำสะเทินบกแบบ 05 ใช้ทรงเรือแบบแล่นแฉลบที่ขับเคลื่อนโดยสองวอเตอร์เจ็ตที่มีความเร็วในการเดินทางมากกว่ารถหุ้มเกราะสะเทินน้ำสะเทินบกใด ๆ ในปัจจุบันในเหล่านาวิกโยธินของกองทัพปลดปล่อยประชาชน ซึ่งเป็นการปรับปรุงที่มากกว่ายานพาหนะประเภทเดียวกันดังเช่นยานรบสะเทินน้ำสะเทินบกเอเอวี7เอ1 (AAV)
รถคันนี้ได้รับการออกแบบให้มีหัวเรือแบบไฮดรอลิกพร้อมบานพับปิดท้าย ซึ่งออกแบบมาเพื่อช่วยให้ตัวถังแล่นข้ามผิวน้ำ เมื่อเปิดใช้งานหัวเรือและบานพับปิดท้าย จะสร้างพื้นผิวปรับให้เรียบกับด้านล่างของตัวถัง ทำให้รถวิ่งเร็วขึ้นเนื่องจากแรงต้านอุทกพลศาสตร์บนตัวถังรถลดลง แซดบีดี2000 มีตัวถังแบนราบเหมือนเรือ โดยมีล้อถนนแบบพับเก็บได้ 6 ล้อในแต่ละข้าง และลูกกลิ้งหน้า/หลัง ป้อมปืนแบบเชื่อมติดตั้งอยู่ตรงกลางของตัวถัง โดยมีชุดจ่ายกำลังที่ด้านหน้าและห้องโดยสารที่ด้านหลัง
ยานพาหนะแซดบีดี05 ได้ปรากฏในการสวนสนาม ค.ศ. 2009 และ 2015 ซึ่งมีหัวหน้านักออกแบบคือเฉิน เผิงเฟย จากกลุ่มนอริงโก
อันตอนิออ รูกาวินา
อันตอนิออ รูกาวินา (; เกิดวันที่ 26 มกราคม ค.ศ. 1984) เป็นนักฟุตบอลชาวเซอร์เบียที่เล่นในตำแหน่งกองหลังให้กับอัสตานาและทีมชาติเซอร์เบีย
Antonio Rukavina
ลูกา มิลิวอเยวิช
ลูกา มิลิวอเยวิช (; เกิดวันที่ 7 เมษายน ค.ศ. 1991) เป็นนักฟุตบอลชาวเซอร์เบียที่เล่นในตำแหน่งกองกลางและเป็นกัปตันของคริสตัลพาเลซในพรีเมียร์ลีก เขายังเล่นให้กับทีมชาติเซอร์เบีย
เขาเริ่มต้นอาชีพกับรัดนิชกีครากูเยวัตส์ ต่อมาได้เล่นให้กับสโมสรรัด ก่อนที่จะเซ็นสัญญากับเรดสตาร์ เบลเกรดในเดือนมกราคม ค.ศ. 2012 ต่อมาเขาคว้าแชมป์เบลเจียนโปรลีกกับอันเดอร์เลคต์ และคว้าแชมป์ซูเปอร์ลีกกรีซสองสมัยกับโอลิมเบียโกส ก่อนที่จะย้ายไปคริสตัลพาเลซด้วยค่าตัว 16 ล้านยูโรในเดือนมกราคม ค.ศ. 2017
มิลิวอเยวิชลงเล่นให้กับทีมชาติเซอร์เบียครั้งแรกใน ค.ศ. 2012 และเป็นส่วนหนึ่งของทีมชาติในฟุตบอลโลก 2018
อูร็อช สปายิช
อูร็อช สปายิช (; เกิดวันที่ 13 กุมภาพันธ์ ค.ศ. 1993) เป็นนักฟุตบอลชาวเซอร์เบียที่เล่นในตำแหน่งกองหลังให้กับครัสโนดาร์ในรัสเซีย
สปายิชลงเล่นระดับอาชีพครั้งแรกให้กับเรดสตาร์ เบลเกรดเมื่อวันที่ 27 ตุลาคม ค.ศ. 2010 ในรายการเซอร์เบียนคัพนัดที่พบบอรักชาชัก ในฤดูกาลสุดท้ายของเขากับเรดสตาร์ เขาลงเล่นทั้งหมด 16 นัด จนได้รับการชื่นชมว่าเป็นผู้เล่นที่มีคุณภาพอันโดดเด่น ต่อมาในวันที่เดือนพฤษภาคม ค.ศ. 2013 เขาย้ายไปตูลูซในฝรั่งเศสด้วยค่าตัว 1.5 ล้านยูโร ต่อมาในเดือนสิงหาคม ค.ศ. 2016 เขาถูกปล่อยยืมตัวให้กับอันเดอร์เลคต์ในเนเธอร์แลนด์เป็นระยะเวลาหนึ่งฤดูกาล ซึ่งเขาทีมคว้าแชมป์เบลเจียนซูเปอร์คัพใน ค.ศ. 2017 ต่อมาในเดือนพฤษภาคม ค.ศ. 2018 เขาเซ็นสัญญาระยะยาว 5 ปีกับครัสโนดาร์ในรัสเซียนพรีเมียร์ลีก
สปายิชลงเล่นให้กับทีมชาติรุ่นอายุไม่เกิน 21 ปีครั้งแรกในนัดกระชับมิตรที่พบกับอิสราเอลในเดือนกุมภาพันธ์ ค.ศ. 2013 ต่อมาเขาได้ลงเล่นให้กับทีมชาติเซอร์เบียครั้งแรกเมื่อวันที่ 4 กันยายน ค.ศ. 2015 ในฟุตบอลชิงแชมป์แห่งชาติยุโรป 2016 รอบคัดเลือก นัดที่เอาชนะอาร์มีเนีย 2–0 ในเดือนมิถุนายน ค.ศ. 2018 เขามีชื่อติดทีมชาติในการแข่งขันฟุตบอลโลก 2018 อย่างไรก็ตาม เขาไม่ได้ลงเล่นในรายการนั้นเลย
Uroš Spajić
เปรดราก รายกอวิช
เปรดราก รายกอวิช (; เกิดวันที่ 31 ตุลาคม ค.ศ. 1995) เป็นนักฟุตบอลชาวเซอร์เบียที่เล่นในตำแหน่งผู้รักษาประตูให้กับสตาดเดอแร็งส์ในลีกเอิง และทีมชาติเซอร์เบีย
รายกอวิชเกิดที่เมืองเนกอติน และในวัย 7 ปี ได้เริ่มฝึกซ้อมฟุตบอลกับพ่อของเขาอย่างซาซา อดีตผู้รักษาประตูของไฮดูกเวลย์กอ เขาเติบโตในบ้านเกิดจนกระทั่งใน ค.ศ. 2009 ได้ย้ายไปร่วมทีมยากอดีนา เขาได้เล่นให้ทีมเยาวชนของสโมสรเป็นเวลาสี่ปี และเลื่อนขึ้นมาสู่ทีมชุดใหญ่ในฤดูกาล 2011–12 ต่อมาเขาเซ็นสัญญา 4 ปีกับเรดสตาร์ เบลเกรด ในวันที่ 28 สิงหาคม ค.ศ. 2013 ซึ่งในฤดูกาลแรกกับสโมสร เขาเลือกสวมเสื้อหมายเลข 95 เพื่อสื่อถึงปีที่เขาเกิด ต่อมาในวันที่ 29 สิงหาคม ค.ศ. 2015 เขาเซ็นสัญญา 5 ปีกับมัคคาบีเทลอาวีฟด้วยค่าตัว 3 ล้านยูโร และในวันที่ 23 กรกฎาคม ค.ศ. 2019 เขาเซ็นสัญญา 4 ปีกับสตาดเดอแร็งส์ด้วยค่าตัว 3 ล้านยูโร
รายกอวิชถูกเรียกติดเซอร์เบียภายใต้การคุมทีมของซีนิซา มิฮายลอวิช และได้ลงเล่นให้กับทีมชาติชุดใหญ่ครั้งแรกเมื่อวันที่ 7 สิงหาคม ค.ศ. 2013 ในนัดที่พบกับโคลอมเบีย ในเดือนมิถุนายน ค.ศ. 2018 เขามีชื่อติดทีมชาติในการแข่งขันฟุตบอลโลก 2018 แต่ก็ไม่ได้ลงเล่นในรายการนั้นเลยเพราะต้องตกเป็นตัวสำรองของวลาดิมีร์ สตอยคอวิช
ยากอดีนา
มัคคาบีเทลอาวีฟ
ติ๊กต๊อก
ดาว มยุรี
รายการตัวละครในพลังอักษะ เฮตาเลีย
พระเจ้าสแตฟัน อูรอสที่ 4 แห่งเซอร์เบีย
พระเจ้าสแตฟัน อูรอสที่ 4 ดูชัน  หรือเป็นที่รู้จักในพระนาม ดูชันผู้ยิ่งใหญ่ ( / "Dušan Silni"; 26 กรกฎาคม 1308 – 20 ธันวาคม 1355) เป็นพระมหากษัตริย์แห่งจักรวรรดิเซอร์เบีย ตั้งแต่วันที่ 8 กันยายน 1331 และเป็นจักรพรรดิ (พระเจ้าซาร์) แห่งชาวเซิร์บและกรีก ตั้งแต่ 16 กรกฎาคม 1346 จนกระทั่งสวรรคต พระเจ้าสแตฟัน อูรอสที่ 4 ดูชันพิชิตดินแดนส่วนใหญ่ของยุโรปตะวันออกเฉียงใต้ ส่งผลให้พระองค์เป็นผู้ปกครองที่เข้มแข็งที่สุดในยุคสมัยนั้น รัชสมัยของพระเจ้าสแตฟัน อูรอสที่ 4 ดูชัน เซอร์เบียเป็นมหาอำนาจในคาบสมุทรบอลข่าน พระองค์สวรรคตในปี ค.ศ. 1355 และการสวรรคตของพระองค์ถือได้ว่าเป็นการสิ้นสุดการต่อต้านการขยายอำนาจของจักรวรรดิออตโตมันและความเสื่อมลงของศาสนาคริสต์นิกายอีสเทิร์นออร์ทอดอกซ์ในภูมิภาค
ตาชโฮเต็ลส์
ตาช โฮเต็ลส์ (Taj Hotels) เป็นเครือโรงแรมหรูและบริษัทย่อยของอินเดียนโฮเต็ลส์คอมปานีลิมิเต็ด มีสำนักงานใหญ่ตั้งอยู่ที่เอ็กซ์เพรสส์ทาวเวอร์ (Express Towers) ในย่านนรีมันพอยต์ (Nariman Point) ในมุมไบ บริษัทก่อตั้งตามกฎหมายโดยผู้ก่อตั้งของเครือทาทา ชามเสตจี ตาตา ในปี 1903 บริษัทประกอบด้วยพนักงาน 20,000 คนในปี 2010.
จามเสตจี ตาตา ผู้ก่อตั้งทาทากรุ๊ป ได้เปิดโรงแรมตาชมหัลพาเลซ ในมุมไบขึ้นเมื่อวันที่ 16 ธันวาคม 1903 เป็นโรงแรมแรกของเครือตาช มีเหตุการณ์เรื่องเล่ามากมายเกี่ยวกับสาเหตุที่ตาตาเลือกสร้างโรงแรม หนึ่งในเรื่องเล่านั้นมาจากหลังเหตุการณ์การเลือกปฏิบัติทางชนชาติที่วัตสันส์โฮเต็ล มุมไบ ซึ่งตาตาถูกปฏิเสธการเข้าพักโรงแรมโดยระบุว่าอนุญาตให้เฉพาะชาวตะวันตกเข้าพักได้เท่านั้น เขาจึงตัดสินใจมาเปิดโรงแรมของตนเอง โรงแรมที่เปิดต้อนรับเฉพาะแขกชาวตะวันตกนั้นพบได้ทั่วไปในอินเดียสมัยนั้น อย่างไรก็ตามได้มีอีกกระแสหนึ่งระบุว่าตาตาได้ตัดสินใจเปิดโรงแรมเมื่อเพื่อนของเขาแสดงความรังเกียจต่อโรงแรมซึ่งมีในบอมเบย์ (มุมไบในปัจจุบัน) ในยุคนั้น กระนั้น เหตุผลการเปิดโรงแรมของตาตาที่ฟังดูเป็นเหตุเป็นผลที่สุดนั้นมาจากคำบอกเล่าของ Lovat Fraser เพื่อนสนิทของตาตาซึ่งระบุว่า ตาตาเองไม่ได้มีความต้องการที่จะมีโรงแรมของตนเองแต่อย่างใด แต่เขาต้องการที่จะดึงดูดผู้คนเข้ามาสู่อินเดียและอยากพัฒนาเมืองบอมเบย์ เป็นที่เล่าขานว่าตาตาได้เดินทางไปยังสถานที่อย่างลอนดอน ปารีส เบอร์ลิน และ Düsseldorf เพื่อจัดหาวัสดุ ฝานศิลปะ เฟอร์นิเจอร์ และของตกแต่งสำหรับโรงแรมของเขา
เมื่อปี 1974 ตาชกรุ๊ปได้เปิดตัวรีสอร์ทนานาชาติชายทะเลระดับห้าดาวหรูหราแห่งแรกในประเทศอินเดีย ภายใต้ชื่อ ฟอร์ตอะเกาดาบีชรีสอร์ท (Fort Aguada Beach Resort) ในรัฐกัว เช่นเดียวกันในทศวรรษ 1970s ตาชกรุ๊ปได้เริ่มเปิดโรงแรมในเมืองอย่างโรงแรมห้าดาว Taj Coromandel ในเมืองเจนไนเมื่อปี 1974, โรงแรมธุรกิจในมุมไบเมื่อปี 1977 และ ทัชโฮเตลเดลีในเดลีเมื่อปี 1978
ในปี 1980 ตาขกรุ๊ปได้เปิดโรงแรมนอกอินเดียแห่งแรก คือ Taj Sheba Hotel ในเมือง Sana'a ประเทศเยเมน ตามด้วยในปลายทศวรรษ 1980s ได้เข้าซื้อโรงแรมเซนต์เจมส์คอร์ทโฮเทล (St. James' Court Hotel) ที่ซึ่งปัจจุบันคือส่วนหนึ่งของทัช 51 บัคกิงแฮมเกกสวีทส์แอนด์เรสซิเดนเซสแอนด์เซนต์เจมส์คอร์ท โรงแรมโดยตาช (Taj 51 Buckingham Gate Suites and Residences and St. James' Court, A Taj Hotel) ในลอนดอน สหราชอาณาจักร
ตาชกรุ๊ปมีโรวแรมในเครือ 10 แห่งที่เป็นสมาชิกของ Leading Hotels of the World
Taj Hotels
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 , 2 และ 3) และ 2 คน (สำหรับเขตเลือกตั้งที่ 4)
คะแนนรวมเฉพาะจังหวัดขอนแก่น.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดขอนแก่น
เขตการเลือกตั้งที่ 1 ประกอบไปด้วยอำเภอเมืองขอนแก่น อำเภอมัญจาคีรี และอำเภอบ้านแฮด